open-index/open-wikipedia-markdown huggingface dataset:
The Weekend

**The Weekend** הוא שיר של הזמרת האמריקאית סיזה מתוך אלבום הבכורה שלה, *[[Ctrl (אלבום)|Ctrl]]*. השיר יצא לאור ב-26 בספטמבר 2017, כסינגל השלישי מתוך האלבום, באמצעות חברות התקליטים טופ דואוג אנטרטיינמנט ו-RCA רקורדס.

## רקע וכתיבה
את השיר כתבה סיזה לצד המפיק ThankGod4Cody, שדגם בשיר את "Set the Mood (Prelude)" מתוך *[[FutureSex/LoveSounds]]* של ג'סטין טימברלייק, שנכתב על ידי טימברלייק, טימבלנד ודנג'ה, שזכו גם הם לקרדיט כתיבה בשיר. השיר הוא שיר R&B עכשווי ונאו סול שמשתמש בקו סינתיסייזר, היי-האטים, תופים ודגימה ווקאלית בעלת פיץ' גבוה. בשיר סיזה שרה על היותה המאהבת של בן זוגה ביודעין, ומשווה את עצמה לסוף השבוע.

## הערכה ביקורתית

#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017.

## הצלחה מסחרית
השיר הגיע למקום ה-29 במצעד הבילבורד הוט 100, ובכך הפך לשיר המצליח ביותר של סיזה במצעד עד לכניסתו של "I Hate U" למקום השביעי בשנת 2022. הוא עמד גם בצמרת מצעד שירי ה-R&B וזכה בתואר הפלטינה מאיגוד תעשיית ההקלטות האמריקאי ב-1 במרץ 2018. בנוסף, זכה השיר במועמדות לפרס גראמי בקטגוריית "ביצוע ה-R&B הטוב ביותר".

## וידאו קליפ
הווידאו קליפ לשיר צולם באוגוסט 2017 ובוים על ידי הזמרת-יוצרת האמריקאית סולאנז' נואלס. הוא פורסם בערוץ ה-Vevo של סיזה ב-22 בדצמבר 2017. נכון לדצמבר 2022, הוא זכה למעל ל-36 מיליון צפיות.

## מיקומי שיא

## נתוני מכירות

## הרמיקס של קלווין האריס

ב-15 בדצמבר 2017 יצאה להורדה הדיגיטלית והסטרימינג גרסת רמיקס לשיר מאת התקליטן הסקוטי קלווין האריס בשם "The Weekend (Funk Wav Remix)".

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי סיזה
קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי טימבלנד
קטגוריה:שירים על ימות השבוע
קטגוריה:שירי פלטינה מרובעת ומעלה בארצות הברית
קטגוריה:שירי פלטינה בממלכה המאוחדת
קטגוריה:שירי פלטינה בקנדה
קטגוריה:שירי פלטינה כפולה באוסטרליה
קטגוריה:סינגלים בהוצאת RCA רקורדס
בית הקברות היהודי של קורו

**בית הקברות היהודי של קורו** שוכן בעיר סנטה אנה דה קורו שבחופה הצפוני של ונצואלה. הוא אחד מבתי הקברות היהודיים העתיקים ביותר ביבשת אמריקה שעודם פעילים.

## בית הקברות
בשנת 1824 היגרה לקורו קבוצה של יהודים ממוצא ספרדי ופורטוגזי מהמושבה ההולנדית באי קוראסאו. ב-1832 רכשו בני הזוג יוסף קוריאל ודבורה לוי מדורו חלקת קרקע כדי לקבור בה את בתם חנה. האתר שכן בזמנו מחוץ לתחומי העיר והוא כלול כיום בתוכה.

באתר מצויות כיום מצבות מרשימות, שהן מזכרת מן הימים שבהם פרחה בעיר הקהילה היהודית כתוצאה מהמסחר עם איי האנטיליים ההולנדיים. יש בו כ-30 מצבות יהודיות וכן מצבות של לא יהודים. השמות המופיעים על גבי המצבות הם של משפחות יהודיות בעלות מעמד - פונסקה, צ'ומסיירו, קפרילס, מדורו וקוריאל. בין האישים שנקברו במקום היה המשורר אליאס דוד קוריאל .

בשנות ה-70 שוקם בית הקברות בסיועם של ארגון תפארת ישראל של יהודי המדינה  ושל הממשלה המרכזית.

מאז 2005 נמצאת העיר קורו כולה ברשימת אתרי המורשת העולמית בסיכון עקב גשמי זעף, שהעמידו בסכנה את כל האתרים ההיסטוריים בה.

עבודות שיקום נוספות נועדו להתחיל בבית הקברות בשנת 2009.

## קישורים חיצוניים

* בית הקברות, באתר esefarad 
* בית הקברות באתר Coroweb, מאורכב באתר Web Archive 
* על בית הקברות, באתר Jewish Graveyard Rabbit, מאורכב באתר Web Archive 

קורו
קטגוריה:יהדות ונצואלה
קטגוריה:ונצואלה
קורו
תאונת הדרכים בצומת להבים

**תאונת הדרכים בצומת להבים** היא תאונת דרכים שהתרחשה ב-3 בפברואר 2015 בכביש 31 בצפון הנגב, סמוך לצומת להבים. משאית שהובילה שני טרקטורים התחככה באוטובוס ומחרשת אחד הטרקטורים (קלטרת) חדרה לתוך האוטובוס, קרעה את צדו וגרמה לפגיעה המונית.

האוטובוס הסיע נשים בדואיות בחזרה לבתיהן בתל שבע וכסייפה מתפילה במסגד אל-אקצא. בתאונה נהרגו שמונה נשים, אחת נפצעה באורח אנוש וכמה עשרות במצב קל-בינוני. כל ההרוגות היו תושבות תל שבע שחזרו מתפילה בירושלים. 

בספטמבר 2022, שבע שנים לאחר התאונה, הורשע נהג המשאית בגרימת מוות ברשלנות. ב-2024 נדחה ערעורו של נהג המשאית ועונשו הושאר על כנו - שמונה שנות מאסר.

## הערות שוליים

קטגוריה:ישראל: תאונות דרכים
קטגוריה:2015 בישראל
קטגוריה:כביש 31
קטגוריה:הנגב: תחבורה
אנדרה משטר

**אֶנְדרֶה מֶשְטֶר** (במקור **קאופמן**, בהונגרית: **Mester Endre**; בודפשט, 20 בנובמבר 1903 – בודפשט, 30 במרץ 1984) היה רופא יהודי-הונגרי, חלוץ הטיפול בלייזר. ממציא הלייזר הרך.

## קורות חיים
אנדרה קאופמן נולד במשפחה יהודית כבנם של רז'ה קאופמן (1876–1943) סוחר במוצרי אופנה, ושל שרולטה מסר (1878–1959). הוא למד רפואה באוניברסיטת פץ' עד 1927, ולאחר מכן למד כירורגיה באוניברסיטת פאזמאן פטר (כיום שמה אוניברסיטת אטווש לוראנד) בבודפשט, בתקופה זו עבד עם ד"ר לאיוש אדם. הוא התמחה הן בכירורגיה והן ברדיולוגיה.

במהלך מלחמת העולם השנייה עבד ככירורג בבית החולים הציבורי סנט יאנוש, ולאחר מכן כאיש מחנות שרות העבודה (עבודות כפייה לגברים יהודים עבור הצבא ההונגרי) בבית החולים החירום הכירורגי (Székesfővárosi Sebészeti Szükségkórház) , ובכך הצליח להימנע מלשלוח אותו לחזית המזרחית. משנת 1947 ניהל משטר את המחלקה הכירורגית של בית החולים על שם בייצ'י ז'ילינסקי עד 1963. הוא בירך בפומבי על המרד ההונגרי נגד הקומוניזם ב-1956, ולא נרדף לאחר כישלון המרד בשל עבודתו הרפואית החשובה.

בשנת 1963 הוא הפך לפרופסור וראש המחלקה באוניברסיטת זמלווייס ועבד שם עד פרישתו ב--1973. בין נובמבר 1963 לבין פברואר 1964, הציל את חייו של האלוף האולימפי ביידוי פטיש דיולה ז'יבוצקי במרפאה הכירורגית מס' 1 של האוניברסיטה בסדרת ניתוחים תלת שלבים, קשים מאוד.

בשנת 1967 קיבל את פרס בלשה במהלך הרצאתו שכותרתה הייתה "מאמצים חדשים בניתוחי דרכי המרה". ב-1971 קיבל את התואר דוקטור של האקדמיה ההונגרית למדעים מהאקדמיה ההונגרית למדעים. ב-27 בספטמבר 1972 קיבל תואר דוקטורט (PhD) במדעי הרפואה (בנוסף ל-MD).

משטר היה מרצה אורח במקומות רבים בעולם, כגון: וינה, לונדון, פריז, מוסקבה, ברלין, טוקיו, אתונה, מילאנו, מינכן, קייב, ברצלונה, לייפציג, אוטרכט, גראץ ופירנצה.

## מחקרי הלייזר שלו
בשנת 1965, החל משטר את מחקר הלייזר שלו. הוא הקים את המרכז לחקר הלייזר ב-1974 והמשיך בעבודתו עד סוף חייו. גילוי הלייזר הרך קשור בשמו.

פרסומיו על ההשפעות הביולוגיות של לייזרים בעצימות נמוכה החלו ב-1967. הוא ערך ניסויים מדעיים על ההשפעות הביולוגיות של קרינת לייזר. ב-1967 פרסם את תצפיתו שבהשפעת לייזר בעוצמה נמוכה, שיער צמח מהר יותר בעכברים (עם גב מגולח) מאשר אצל עמיתיהם הלא מטופלים. משנת 1971 טיפל בהצלחה בלייזר בעצימות נמוכה בכיבים ברגליים שהיו קשים לריפוי לפני כן של מטופליו הרבים. משטר פרסם יותר מ-100 מאמרים בתחומי המחקר שלו. שני בניו, אדם משטר, רופא, רדיולוג ואנדראש משטר, רופא, מומחה לאף-אוזן-גרון, עזרו לו מאוחר יותר בעבודתו.

## תפקידיו מקצועיים
* נשיא אגודת המנתחים ההונגרית (במשך 8 שנים)
* נשיא האגודה הבינלאומית ללייזר רך
* סגן נשיא ועדת הצלב האדום של בודפשט
* חבר בוועדה של האקדמיה הבינלאומית לפרוקטולוגיה.
* חבר נספח ב-Chirurgie of Lyon
* הוא חבר במערכת של Chirurgische Praxis ובמדור לייזרים בכירורגיה ורפואה

## קישורים חיצוניים

## הערות שוליים

קטגוריה:רופאים יהודים הונגרים
קטגוריה:בוגרי אוניברסיטת פץ'
קטגוריה:בוגרי אוניברסיטת אטווש לוראנד בודפשט
קטגוריה:כירורגים יהודים הונגרים
קטגוריה:סגל אוניברסיטת זמלווייס
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:בודפשט: אישים
קטגוריה:ממציאים יהודים הונגרים
קטגוריה:רדיולוגים יהודים הונגרים
קטגוריה:הונגרים שנולדו ב-1901
קטגוריה:הונגרים שנפטרו ב-1984
פיגוע הירי בנגוהות

**פיגוע הירי בנגוהות** היה פיגוע ירי שבוצע על ידי מוחמד חמדאן בהתנחלות נגוהות שבהר חברון בליל ראש השנה ה'תשס"ד, 26 בספטמבר 2003.

## הפיגוע
בליל ראש השנה, 26 בספטמבר, בסביבות השעה 21:15, חדר המחבל מוחמד חמדאן ליישוב נגוהות כשהוא חמוש ברובה M16, הגיע לקרוואן של איל ושרה יברבוים, שישבו עם אורחים לסעודת החג, ונקש בדלת. אי־הזדהותו של חמדאן בדלת העלתה חשד בקרב המסובים, הם לא פתחו לו ואיל ניגש לדלת עם נשק דרוך ונעל אותה. חמדאן ירה מבעד לדלת, וכתוצאה מכך נהרגו איל יברבוים ושקד אברהם, תינוקת בת חצי שנה של האורחים, וכן נפצעו קל שני אנשים נוספים. אחד מהאורחים פתח במרדף אחר חמדאן עם נשקו האישי, ואילו חמדאן המשיך לירות על בתים נוספים ביישוב תוך כדי מנוסתו. לאחר מספר דקות, נורה חמדאן על ידי חייל מילואים ששירת במקום ונהרג.

לשניים מחברי הכוח שהרג את המחבל הוענק צל"ש מפקד האוגדה: סא"ל חיים שצ'ופק וסמל בן ציון ורון.

ארגון הג'יהאד האסלאמי הפלסטיני נטל אחריות לפיגוע.

## המחבל
מוחמד חמדאן היה פלסטיני בן 21 מהכפר ח'רבת אל-טבקה שבדרום הר חברון. חודשיים לפני הפיגוע שוחרר חמדאן מהכלא הישראלי, בו היה אסור במשך כ-14 חודשים בעוון תכנון פיגועים עבור הפת"ח.

## הערות שוליים

קטגוריה:נגוהות
נגוהות
נגוהות
נגוהות
נגוהות
נגוהות
פילמוגרפיה

**פילמוגרפיה** היא רשימה של סרטי קולנוע הקשורים יחדיו לפי אחד או יותר קריטריונים. לדוגמה: פילמוגרפיה של קריירת שחקנית או שחקן, היא רשימת הסרטים שבהם הופיעו.

פילמוגרפיה של במאי קולנוע היא רשימת הסרטים שאותו במאי מסוים ביים, ואפשר גם להיות יותר מפורטים ולהתייחס לרשימה חלקית המתמקדת בז'אנר מסוים מתוך בסרטיו לדוגמה פילמוגרפית סרטי האימה שביים.

המונח, אשר נמצא בשימוש לפחות משנת 1957, הופיע לראשונה במילון ובסטר לשפה האנגלית, ומבוסס על מונח אחר "ביבליוגרפיה" שהיא רשימה של ספרים.

רשימות פילמוגרפיות נבדלות מאוד מהמושגים "סינמטוגרפיה" ו"וידאוגרפיה", המתייחסים לתהליכים עצמם בקולנוע ובמקום זאת מקבילים לצילום.

פילמוגרפיות אינן חייבות להיות מוגבלות לאנשים מסוימים, לדוגמה, ישנן גם פילמוגרפיה של ז'אנרים (סוגות).

קטגוריה:פילמוגרפיות
Luv Is Rage 2

***Luv Is Rage 2*** הוא אלבום הבכורה של הראפר האמריקאי ליל עוזי ורט. האלבום יצא לאור ב-25 באוגוסט 2017, באמצעות חברות התקליטים ג'נריישן נאו ואטלנטיק רקורדס, לאחר דחיות מרובות. האלבום הוא המשך למיקסטייפ הבכורה המסחרי של ליל עוזי ורט, *[[Luv Is Rage]]* משנת 2015, וכן ל-*[[Luv Is Rage 1.5]]* משנת 2017, הכולל בתוכו שירים שלבסוף לא נכללו באלבום. האלבום מכיל הופעות אורח של דה ויקנד ופארל ויליאמס.

*Luv Is Rage 2* נתמך על ידי שלושה סינגלים: "XO Tour Llif3", "The Way Life Goes" ו-"Sauce It Up". הראשון זכה להצלחה מסחרית יוצאת דופן, כשהגיע למקום השביעי במצעד הבילבורד הוט 100 וחצה את רף מיליארד ההשמעות בספוטיפיי. האלבום עצמו הגיע היישר אל המקום הראשון במצעד הבילבורד 200, עם 135,000 יחידות שקולות לאלבום בשבוע הראשון לצאתו, מתוכן 28,000 מכירות טהורות, וזכה לביקורות חיוביות מרוב מבקרי המוזיקה.

## רשימת רצועות

## מיקומי שיא

### מצעדי סוף שנה

### מצעדי עשור

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2017
קטגוריה:אלבומי ליל עוזי ורט
קטגוריה:אלבומי המשך
קטגוריה:אלבומים באנגלית
קטגוריה:אלבומים שהופקו על ידי פארל ויליאמס
קטגוריה:אלבומים שהופקו על ידי פייר בורן
קטגוריה:אלבומים שהופקו על ידי קוביטס
קטגוריה:אלבומי זהב בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אטלנטיק רקורדס
Summer Sixteen

"**Summer Sixteen**" הוא סינגל של הראפר הקנדי דרייק, שיצא כדי לקדם את אלבום האולפן הרביעי שלו, *[[Views]]*, אף על פי שלא נכלל באלבום. השיר הושמע בבכורה ברדיו OVO סאונד ויצא להורדה דיגיטלית ב-30 בינואר 2016. הוא הופק על ידי 40, בוי-1דה וקוביטס. הוא מכיל קולות של די ג'יי חאלד שלא זכו לקרדיט.

## רקע
השיר מכיל דגימה מואטת של השיר "Glass Tubes" בביצוע בריאן בנט. הגרפיקה לסינגל עוצבה על ידי פיליפ פגובסקי, מעצב הלוגו של קום דה גרסון. השיר התפרש כשיר דיס נגד הראפר האמריקאי מיק מיל.

## הצלחה מסחרית
"Summer Sixteen" נכנס למצעד הבילבורד הוט 100 במקום השישי בשבוע של 20 בפברואר 2016, ומכר 216,000 הורדות בשבוע הראשון שלו; כמות זו הפכה לגדולה ביותר בקריירה של דרייק בשבוע הראשון. עד 26 במרץ 2016, השיר מכר 358,032 עותקים בארצות הברית.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דרייק
קטגוריה:שירים באנגלית
קטגוריה:שירי דיס
קטגוריה:שירים על הקיץ
קטגוריה:שירים על זמן
קטגוריה:שירי כסף בממלכה המאוחדת
קטגוריה:שירי זהב בקנדה
קטגוריה:שירי פלטינה בארצות הברית
קטגוריה:סינגלים בהוצאת יאנג מאני
קטגוריה:סינגלים בהוצאת ריפבליק רקורדס
קטגוריה:סינגלים בהוצאת OVO סאונד
איאון ביילי

**איאון פרנסיס המילטון ביילי** (באנגלית: **Eion Francis Hamilton Bailey** /הגייה: ˈiːɒn / EE -on; נולד ב-8 ביוני 1976) הוא שחקן קולנוע וטלוויזיה אמריקאי.

## ביוגרפיה
ביילי למד במגמת דרמה בתיכון. עד מהרה הופיע בכל הצגה בבית הספר. לאחר שסיים את לימודיו בתיכון המשיך ללמוד באקדמיה האמריקאית לאמנויות בדרמה בניו יורק. הוא למד לזמן קצר בסנטה ברברה סיטי קולג'. ביילי נישא לבמאית התיאטרון הקנדית וויני מנגשה. לבני הזוג שני ילדים.

### קריירה
בשנת 1999 הופיע ביילי בסרט הקולנוע "מועדון קרב". שנה לאחר מכן הופיע בסרט "כמעט מפורסמים".

בשנת 2001 הופיע בסדרת הטלוויזיה מבית היוצר של הבמאי סטיבן ספילברג, "אחים לנשק". בשנת 2003 הופיע בסרט "ובכיכובו של פאנצ'ו וילה בתפקיד עצמו". שנה לאחר מכן הופיע בתפקיד ראשי בסרט "ציידי המחשבות".

בשנת 2007, זכה ביילי בפרס אמי ליום על הופעתו בסרט "האמא של כל המסיבות".

בין השנים 2012–2017 שיחק בסדרת הטלוויזיה "עד עצם היום הזה".

ב-1 במאי 2013, ביילי התארח בפרק בסדרה "חוק וסדר: מדור מיוחד" בתור פרנק פיטרסון, יוצא מלחמת עיראק עם הפרעת דחק פוסט-טראומטית, שהופך לעד מפתח בחקירה של תקיפה מינית במועדון לילה. בשנת 2014 הופיע ביילי בתפקיד חוזר בסדאת הטלוויזיה "ריי דונובן".

בשנת 2020 החל לשחק בתפקיד חוזר בסדרת הטלוויזיה "אמילי בפריז". באותה שנה שיחק במיני סדרה "העמדה".

במאי 2021 פורסם כי ביילי לוהק לתפקיד ראשי בסדרת המתח והאימה "אין מוצא".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:זוכי פרס אמי לבידור בשעות היום
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1976
ניק שולמן

**ניק שולמן** (באנגלית: **Nick Schulman**; נולד ב-18 בספטמבר 1984) הוא שחקן ופרשן פוקר יהודי אמריקאי אשר זכה בשבעה צמידי אליפות העולם בפוקר, בסבב הפוקר העולמי ובגביע סבב טריטון. נבחר להיכל התהילה של הפוקר ב-2025.

## ביוגרפיה
שולמן החל לשחק פוקר ב-2002 והתמקד במשחקי כסף. בנובמבר 2005 נכנס לכסף לראשונה בטורניר פוקר, כאשר זכה בטורניר המרכזי בסבב הפוקר העולמי שהתקיים בקונטיקט, ובגיל 21 הפך לשחקן הצעיר ביותר אשר זכה בטורניר המרכזי במסגרת הסבב. שנתיים לאחר מכן סיים במקום השני באותו הטורניר.

ב-2009 זכה שולמן בצמיד אליפות העולם בפוקר הראשון שלו, כאשר ניצח בטורניר Deuce to Seven. ב-2012 זכה בצמיד השני שלו, כאשר ניצח באותו הטורניר. את הצמיד השלישי שלו זכה בטורניר Omaha Hi-Lo ב-2019. מיקום השיא שלו בטורניר המרכזי של אליפות העולם בפוקר היה ב-2020, כאשר סיים במקום ה-55 בטורניר שהתקיים באופן מקוון בעקבות מגפת הקורונה.

ב-2023 השלים זכייה בצמיד רביעי, כאשר ניצח את טורניר ה-Seven Card Stud. ב-2024 זכה בצמיד החמישי שלו והראשון בטורניר טקסס הולדם, כשניצח את טורניר ה-25 אלף דולר היי רולר.

ב-2025 זכה שולמן בצמיד השביעי שלו, כשניצח בפעם השלישית את טורניר ה-Deuce to Seven. באותה השנה נבחר להיכל התהילה של הפוקר.

נכון ליוני 2025, שולמן זכה בסך של כ-23.8 מיליון דולר מטורנירי פוקר, כשמתוכם כ-9.8 מיליון דולר בסבב אליפות העולם וכ-3.7 מיליון דולר בסבב הפוקר העולמי.

### צמידי אליפות העולם בפוקר

### פרשנות פוקר
שולמן משתתף כפרשן קבוע בשידורי אליפות העולם בפוקר, וסבבים שונים ב-PokerGO. ב-2019 חלה סערה בעקבות דבריו ששחקן אשר רוצה להשתפר בפוקר לא צריך לראות את האירוע המרכזי, ובעקבות כך ESPN הורידו אותו מהמשך שידור הטורניר. בסבב של 2020 חזר לפרשן כרגיל.

בתחילת 2023 פורסם ששולמן יחליף את גייב קפלן כפרשן הראשי של High Stakes Poker לצידו של איי. ג'יי. בנזה.

## קישורים חיצוניים

## הערות שוליים

קטגוריה:שחקני פוקר אמריקאים
קטגוריה:שחקני פוקר יהודים
קטגוריה:יהודים אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:זוכי גביע סבב טריטון
קטגוריה:חברי היכל התהילה של הפוקר
קטגוריה:אמריקאים שנולדו ב-1984
Pussy & Millions

**Pussy &#38; Millions** הוא שיר של הראפרים דרייק ו-21 סבאג' מתוך אלבום האולפן המשותף שלהם, *[[Her Loss]]*. בשיר משתתף הראפר האמריקאי טראוויס סקוט והוא הופק על ידי צ'יז ביטס, גו גריזלי, סקוואט ביטס, B100 וליל יאכטי.

## תוכן
השיר מתרכז בעושר של הראפרים והבעיות הנובעות ממנו, כמו גם ב"סיפור על מורכבות האהבה". בשיר קיימת התייחסות לשירו של הנוטוריוס בי. איי. ג'י., "Mo Money Mo Problems", עם המילים "They say: mo money, mo problems / Bring on the problems" ("הם אומרים: יותר כסף, יותר בעיות / הבא את הבעיות").

## קבלה ביקורתית
מוטי ריבס מרולינג סטון התייחס לשיר כאחד מהשירים ה"בולטים בבירור" מ-*[[Her Loss]]*. בביקורת שלילית, ג'וש סבץ מ-Paste כתב שהוא "לא מצליח להסתדר עם חיוב הכוכבים שלו", וכי השיר "מעמיד את 21 במצב מביך שבו הוא מנסה לראפרפ כמו סקוט, אבל הוא לא מצליח לחלץ את חוסר האנשויות שסקוט מצטיין בו".

## מיקומי שיא

## נתוני מכירות

## הערות שוליים

קטגוריה:שירי דרייק
קטגוריה:שירי 21 סבאג'
קטגוריה:שירי טראוויס סקוט
קטגוריה:שירים באנגלית
קטגוריה:שירים על כסף
קטגוריה:שירים על מיניות
לאיוש אדם

**לאיוש אדם** (בהונגרית: **Ádám Lajos**; טרגנה, 1 במאי 1879 – בודפשט, 19 בנובמבר 1946)  היה רופא, כירורג יהודי-הונגרי, פרופסור באוניברסיטה.

## קורות חיים
לאיוש אדם נולד במשפחה יהודית כבנם של אדולף אדם, יליד בלשגיארמט ושל נטי קוֹהֶן (כהן). הוא השלים את לימודיו באוניברסיטת בודפשט (כיום שמה אוניברסיטת אטווש לוראנד), שם קיבל את התואר דוקטור לרפואה ב-1904. בתחילת הקריירה הרפואית שלו, פעל במחלקה כירורגית 2 בבית החולים רוקוש בבודפשט. משנת 1912 זכה בתפקיד מרצה ולאחר מכן הפך למנהל המרפאה הכירורגית מס' 1 בבודפשט. אחרי ששרד את השואה, בשנת 1946 מונה לרקטור של אוניברסיטת פאזמאן פטר (שמה כיום אוניברסיטת אטווש לוראנד). פעילותו המשמעותית ביותר הייתה הנהגת והפצת ההרדמה המקומית בניתוחים הקטנים בהונגריה. בלמעלה מ-100 פרסומים מדעיים תיאר את התנסויותיו ומסקנותיו שהשיג במספר רב של ניתוחים. המשמעותיים ביותר במחקריו הם אלה הנוגעים לפיסטולות, טטנוס, הרדמה וניתוחי מרה וכירורגית החלחולת. הוא היה חבר הנהלת "האגודה הבינלאומית של מנתחים".

אשתו הייתה ארז'בט נאקו (1885–1963), הרוזנת מנאג'סנטמיקלוש.

## עבודותיו העיקריות
* מדריך להרדמה מקומית (בודפשט, 1926, מהדורה שנייה: 1928)
* על שאלת הסרטן (בודפשט, 1935)
* התפתחות שיכוך כאבים בכירורגיה (חינוך רפואי, 1935)
* הערכת החיים (בודפשט, 1936)
* הכאב (בודפשט, 1936)

## לקריאה נוספת
* Antal Babics: Lajos Ádám (Orv. ל', מס' 23 משנת 1946 );
* אלבום ההנצחה של לאיוש אדם, בודפשט, 1947.
* Magyar életrajzi lexikon א' (לקסיקון ביוגרפי הונגרי, עורכת ראשית אגנש קניירש).
* לקסיקון יהודי הונגרי. 1929. עורך פטר אויווארי. גישה מקוונת
* *Révai új lexikona I. (A–Baj).* Főszerk. Kollega Tarsoly István. Szekszárd: Babits. 1996. ISBN 963-901-595-4 (הלקסיקון בחדש של רוואי)
* לקסיקון של הזמנים החדשים 1–2. המכון הספרותי של זינגר ווולפנר, בודפשט, 1936.
## קישורים חיצוניים

## הערות שוליים

קטגוריה:רופאים יהודים הונגרים
קטגוריה:כירורגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:רקטורי אוניברסיטה יהודים בהונגריה
קטגוריה:הונגרים שנולדו ב-1879
קטגוריה:הונגרים שנפטרו ב-1946
I Don't Wanna Know

"**I Don&#39;t Wanna Know**" הוא שיר של זמר ה-R&B האמריקאי מריו ויינאנס בהשתתפות הראפר פי דידי וקולות רקע שהוקלטו מחדש של אניה. השיר מבוסס על דגימה מ-"Ready or Not" של פוג'יז, אשר דוגם את ריף הסינתיסייזר משירה של אניה, "Boadicea", וכן את המקצב של "You're a Customer" של EPMD. השיר יצא לאור ב-17 בפברואר 2004 והגיע למקום הראשון במצעד הסינגלים הבריטי וה-Dutch Top 40 ולמקום השני בבילבורד הוט 100, כשנחסם למשך שמונה שבועות רצופים מהגעה למקום הראשון על ידי השירים "Yeah!" ו-"Burn" של אשר בהתאמה.

## הרכב
השיר מבוסס על דגימה של הלהיט של פוג'יז מ-1996 "Ready or Not", שבעצמו התבסס על דגימה מואטת של הרצועה האינסטרומנטלית "Boadicea" של אניה מאלבומה מ-1987, *Enya*. ויינאנס אמר: "שמעתי לראשונה את 'Boadicea' בסוף הסרט סהרורים לפני כחמש או שש שנים. זה משהו שתמיד רציתי להפיק. ואז כשפוג'יז עשו את זה, הו אלוהים, אהבתי את זה".

## הצלחה מסחרית
"I Don't Wanna Know" נותר הלהיט הגדול היחיד של ויינאנס. כתוצאה משמונה שבועות במקום השני, השיר הוא השיר שנשאר למשך מספר השבועות החמישי הרב ביותר במקום השני מבלי להגיע למקום הראשון, מאחורי "Waiting for a Girl Like You" של פורינר, "Work It" של מיסי אליוט, "I Love You Always Forever" של דונה לואיס ו-"You're Still the One" של שאניה טוויין.

## רשימת השמעה
# "I Don't Wanna Know" – 4:17
# "Pretty Girl Bullsh*t" (בהשתתפות פוקסי בראון) – 4:22
# "I Don't Wanna Know" (אינסטרומנטל) – 4:17

## מיקומי שיא

## נתוני מכירות

## גרסות נוספות
* בשנת 2004 הוציא הרכב המפיקים "דה פייראטס" בהשתתפות אניה, שולה אמה, ניילה בוס ואישאני שיר תשובה ל-"I Don't Wanna Know" מנקודת מבט נשית, בשם "You Should Really Know". גרסה זו הגיעה למקום השמיני במצעד הסינגלים הבריטי.
* בשנת 2022 הוציא המפיק המוזיקלי מטרו בומין יחד עם דה ויקנד ו-21 סבאג' גרסת כיסוי לשיר בשם "Creepin'", במסגרת אלבומו *[[Heroes & Villains]]*, הכוללת את דה ויקנד שר את השיר המקורי, לצד בית ראפ של 21 סבאג'.

## קישורים חיצוניים

## הערות שוליים

קטגוריה:שירי אניה
קטגוריה:שירי שון קומבס
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:בלדות R&B עכשוויות
קטגוריה:שירי העידן החדש
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:שירי כסף בממלכה המאוחדת
קטגוריה:שירי זהב בניו זילנד
קטגוריה:שירי פלטינה באוסטרליה
קטגוריה:שירי פלטינה בארצות הברית
ולנטין גומס

**דייגו ולנטין גומס** (בספרדית: **Diego Valentín Gómez**; נולד ב-26 ביוני 2003 בסן מיגל שבארגנטינה) הוא כדורגלן ארגנטינאי המשחק בעמדת הבלם בריאל בטיס מהלה ליגה.

## קריירת מועדונים
גומס גדל במחלקת הנוער של ולס סארספילד. ב-25 בפברואר 2022 ערך את הופעת הבכורה שלו בקבוצה הבוגרת של המועדון, בהפסד 0–2 להורקאן במסגרת המחזור הרביעי בליגת העל הארגנטינאית לעונת . ב-15 באפריל ערך את הופעת הבכורה שלו בגביע ליברטדורס, בתיקו 2-2 נגד רד בול ברגנטינו במסגרת שלב הבתים לעונת 2022. ב-12 ביולי הבקיע את שער הבכורה שלו במועדון, בהפסד 1–2 לאתלטיקו קולון במסגרת הליגה. בסך הכל ערך 27 הופעות ליגה בעונת , בהן הבקיע שער אחד, והוסיף עשר הופעות בגביע ליברטדורס.

ב-26 ביולי 2025 חתם גומס על חוזה ל-5 בריאל בטיס מהלה ליגה.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני ולס סארספילד
קטגוריה:כדורגלני ריאל בטיס
קטגוריה:ארגנטינאים שנולדו ב-2003
Creepin'

"****" הוא שיר של המפיק המוזיקלי האמריקאי מטרו בומין ביחד עם הזמר הקנדי דה ויקנד והראפר 21 סבאג', מתוך אלבום האולפן השני של מטרו בומין, *[[Heroes & Villains]]*, שיצא לאור ב-2 בדצמבר 2022, באמצעות חברות התקליטים ריפבליק רקורדס ובומינטי וורלדווייד. ב-5 בדצמבר 2022 יצא השיר לאור כסינגל מוביל מתוך האלבום.

## רקע והרכב
מטרו בומין חשף את השיר לראשונה ב-30 בנובמבר באמצעות אתר בו נחשפו שירי האלבום אחד אחרי השני ככל שהמעריצים משתפים את האלבום בטוויטר ושומרים אותו מראש. יום לאחר מכן, חשף מטרו בומין את מערובותם של דה ויקנד ו-21 סבאג' באלבום באמצעות פרסום איורים בסגנון קומיקס של האמנים באינסטגרם שלו לצד שורות שתרמו לאלבום.

"Creepin'" מהווה כגרסת כיסוי ללהיט ה-R&B של הזמר האמריקאי מריו ויינאנס משנת 2004, "I Don't Wanna Know", כשדה ויקנד שר את מילותיו המקוריות של השיר ו-21 סבאג' שר בית ראפ משלו. בבית שלו בשיר, 21 סבאג' עוסק בדברים יקרים שהוא עושה כדי לכבוש אהבה מזויפת.

## ביקורות
### רשימות ודירוגים

## הצלחה מסחרית
ביום צאתו, נכנס השיר למקום ה-11 במצעד שירי הספוטיפיי העולמי, עם 3.8 מיליון השמעות, והיה לשיר במיקום הגבוה ביותר מתוך האלבום. שלושה ימים לאחר מכן, כבש השיר את צמרת המצעד עם 5.7 מיליון השמעות. במצעד הסינגלים הבריטי, הגיע השיר בבכורה למקום ה-13, והיה לכניסה הגבוהה ביותר לאותו השבוע.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי מטרו בומין
קטגוריה:שירי דה ויקנד
קטגוריה:שירי 21 סבאג'
קטגוריה:שירי שון קומבס
קטגוריה:שירים באנגלית
קטגוריה:שירים שנכתבו על ידי דה-הילה
קטגוריה:שירים שנכתבו על ידי דה ויקנד
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
קטגוריה:שירי היפ הופ
קטגוריה:שירי R&B עכשוויים
קטגוריה:סינגלים בהוצאת ריפבליק רקורדס
הרכבת התחתית של דונצק

**הרכבת התחתית של דונצק** (באוקראינית: **Донецьке метро**) היא רכבת תחתית מתוכננת בעיר דונצק, אוקראינה. העבודות על בניית הרכבת החלו ב-1993 והושעו באופן זמני ב-2011. אם קו זה ייבנה לבסוף, הוא יהפוך לקו הרכבת התחתית החמישית באורכה באוקראינה (לאחר הרכבת התחתית של קייב, חרקוב, דניפרו ו). לחלופין, קיימות גם תוכניות לבניית רכבת קלה ברחבי העיר במקום הרכבת התחתית.

## היסטוריה
ככל עיר אחרת בחברה הסובייטית, כאשר אוכלוסיית דונצק הגיעה לכמיליון תושבים בשנות ה-80 של המאה ה-20, היא הפכה לזכאית למערכת רכבות תחתיות משלה. התוכנית הראשונה לבניית הרכבת הוצגה לציבור הרחב במהלך 1984, אך עבודות הבנייה לא החלו באופן מיידי. רק לאחר שאוקראינה זכתה בעצמאותה ב-1991, העבירה ממשלת אוקראינה החלטה ב-30 בדצמבר 1991 שאמרה כי "יש להתחיל את העבודות על הרכבת התחתית בדונצק". תהליך התכנות החל לבסוף ב-1993, והעבודה בשטח תוכננה להתחיל גם היא באותה השנה, כשתאריך היעד נקבע ל-2002.

עם זאת, ב-1995 נדחה תאריך היעד לפתיחת הרכבת התחתית ל-2005, עקב בעיות תקציביות שפקדו את המועצה העירונית. ב-5 בספטמבר 1997 הורה ראש ממשלת אוקראינה, , כי על קו הרכבת הראשון בעיר להיפתח לציבור "תוך 8 שנים" (כלומר, עד 2005). בשנת 2000 החלו עבודות הבנייה בפועל בארבע מתוך ששת התחנות בעיר. לֹא זוֹ אַף זוֹ, היות שמצבה הכלכלי של עיריית דונצק לא השתפר עם חלוף הזמן, עובדי בניית התחנות לא זכו לתשלום לאחר שבעה חודשי עבודה בלבד, ותהליך הבנייה פסק. עד שלב זה, הוצאו כ-300 מיליון הְרִיבְנְיָה (מעט פחות מ-300 מיליון שקלים חדשים של תחילת שנות ה-2000).

בשנת 2004 הבטיחה ממשלת אוקראינה כי בניית המטרו תסתיים ב-2010. ב-18 באפריל 2007 החליטה מועצת היועצים של אופ"א בישיבתה בקרדיף שבוויילס כי יורו 2012 יתקיים באירוח של פולין ואוקראינה, מה שהגדיל את תקוותם של תושבי העיר שתהליך הבנייה יסתיים עד המועד המתוכנן, שכן דונצק הייתה אחת הערים המארחות. ב-2009 התקיימו מספר שביתות של העובדים מאחר שלא קיבלו את שכרם, ככל הנראה עקב שחיתות שלטונית. לדברי ראש העיר באותה תקופה, "כ-500 מיליון הריבניה שהוקצו לצורך הפרויקט מעולם לא הגיעו ליעדם". ב-2011, שנה טרם משחקי היורו, הבניה הושעתה פעם נוספת בשל העלות הכספית הגבוהה, אך הובטח לציבור כי היא תיפתח על לפתיחת המשחקים. לאחר ולא נפתחה עד קיץ 2012, וכ-30 שנה לאחר ההחלטה הראשונית על הבנייה, החליטו להעביר את התוכניות מרכבת תחתית לרכבת קלה, והבנייה הועברה לאחריות חברת רכבת אוקראינה. המטרה הייתה שקו הרכבת הראשון יפתח עד חג המולד של 2014.

העבודות על הרכבת הופסקו לחלוטין בשנת 2014 בעקבות פריצת המלחמה בדונבאס, בהיותה של דונצק אחת משתי הערים המרכזיות של הצד הפרו-רוסי בסכסוך. לקראת סוף 2014 החליטו ראשי "הרפובליקה העממית של דונצק" (ישות מדינית מוכרת חלקית שהתקיימה בין 2014 ל-2022 במזרח אוקראינה) שמושבם בדונצק ש"המשך הבנייה יבחן מחדש", החלטה שהתקבלה עבור פרויקטים נוספים ברחבי ה"רפובליקה", בעקבות המלחמה.

בשנת 2022, בעת הפלישה הרוסית לאוקראינה, נודע כי קיימת סכנת הצפה לתחנות הרכבת ממכרות הפחם של העיר, ועל כן הוחלט כי העבודות יופסקו "ללא הגבלת זמן".

## ראו גם
* קתדרלת קלן

## קישורים חיצוניים

## הערות שוליים

קטגוריה:אוקראינה: רכבות תחתיות
קטגוריה:דונצק
ג'וש גריפית'ס

**ג'ושוע ג'יימס גריפית'ס** (באנגלית: **Joshua James Griffiths**; נולד ב-5 בספטמבר 2001 בהרפורד שבאנגליה) הוא כדורגלן אנגלי המשחק בעמדת השוער בקבוצת ווסט ברומיץ' אלביון.

## קריירת מועדונים
גריפית'ס גדל במחלקת הנוער של וסט ברומיץ' אלביון.

ב-13 באוגוסט 2020 הושאל גריפית'ס למשך עונה אחת לצ'לטנהאם טאון מהפוטבול ליג השנייה. הוא ערך 44 הופעות ליגה במדי המועדון.

ב-24 ביולי 2021 הושאל גריפית'ס למשך עונה אחת ללינקולן סיטי מהפוטבול ליג הראשונה. הוא ערך 33 הופעות ליגה במדי המועדון.

ב-14 ביולי 2022 הושאל גריפית'ס למשך עונה אחת לפורטסמות' מהפוטבול ליג הראשונה.

ב-15 בפברואר 2023 ערך את הופעת הבכורה בווסט ברום, בתיקו הביתי 1-1 נגד בלקבורן רוברס.

ב-10 ביולי 2024 הושאל גריפית'ס אל בריסטול רוברס.
 לאחר חצי שנה בה שימש כשוער הראשון של הקבוצה ושמר על רשת נקייה ב-7 משחקים שב אל ווסט ברום ופתח בששת המשחקים האחרונים של העונה.
## קריירה בינלאומית
גריפית'ס היה חלק מסגל נבחרת אנגליה עד גיל 21 בטורניר אליפות אירופה עד גיל 21 לשנת 2021 ו2023.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני וסט ברומיץ' אלביון
קטגוריה:כדורגלני לינקולן סיטי
קטגוריה:כדורגלני פורטסמות'
קטגוריה:כדורגלני בריסטול רוברס
קטגוריה:אנגלים שנולדו ב-2001
דריה סטרוקוס

**דריה ולדימירובנה סטרוקוס** (באנגלית: **Daria Vladimirovna Strokous**; ברוסית: **Дарья Владимировна Строкоус**; נולדה ב-25 בספטמבר 1990) היא דוגמנית, שחקנית קולנוע וצלמת רוסייה.

## ביוגרפיה
סטרוקוס נולדה במוסקבה, רוסיה (אז ברית המועצות) לוולדימיר ואולגה סטרוקוס. זמן קצר לאחר שנולדה, עברה משפחתה לבנין שם התגוררה ולמדה עד גיל חמש.

### קריירת דוגמנות
בספטמבר 2007 היא הופיעה לראשונה בשבוע האופנה במילאנו ובשבוע האופנה בפריז. הופעת הבכורה שלה הייתה בלעדית בתצוגת המותג פראדה במילאנו. "מגזין V" כלל אותה בעשרת הדוגמניות המובילות בעולם לשנת 2008. המגזין "ניו יורק" כינה אותה כאחת מ-10 הדוגמניות המובילות וכן הטופ מודל של היום בשבוע האופנה במילאנו.

סטרוקוס דגמנה גם ב-Style.com עבור מעצבים מובילים רבים.

סטרוקוס השתתפה בפרויקט של מגזין מקוון חדש Nomenus Quarterly, פרויקט לקולקציה חדשה של המותג THE ROW.

היא שיחקה בתפקיד קטן בסרט "התפשטות" ב-2011. היא גם הופיעה כדוגמנית הראשית בסרט הקצר של דיור "הגן הסודי – ורסאי" מאת אינז ואן לאמסוויד ו-וינוד מאדן.

בשנת 2014 הופיע שמה ברשימת הדור החדש של "אייקוני התעשייה" על ידי Models.com.

## קישורים חיצוניים

## הערות שוליים

קטגוריה:רוסים ממוצא אוקראיני
קטגוריה:דוגמניות רוסיות
קטגוריה:רוסיות שנולדו ב-1990
קטגוריה:רוסים שנולדו ב-1990
שמורת טבע נחל שניר

**שְׁמוּרַת טבע נַחַל שניר חצבאני** היא שמורת טבע באזור אצבע הגליל. השמורה מקיפה חלק מנחל שניר ומסביבתו.

## היסטוריה
בתחילת 1963 נכללה השמורה ברשימה של 93 שמורות־טבע מומלצות של ועדה שמונתה על ידי הקרן הקיימת ומשרד החקלאות. על פי ההמלצה, השמורה יועדה להיות בשטח של 300 דונם. למרות שמשנת 1964 התייחסו אליה כאל "שמורת טבע" ההכרזה הרשמית הייתה רק בדצמבר 1974.

## גאוגרפיה
השמורה נמצאת בחלקו של הנחל הסמוך למעיין ברוך, ותחום בדרומו בכביש 99 בסמוך לחניון מעיין ברוך.

## חי וצומח
הצמחייה הייחודית לנחל כוללת שיחי הרדוף ועצי דולב.

## קישורים חיצוניים

* 
*
*
* נחל שניר-חצבני: מסלול בנחל חוצה גבולות, באתר טיולי, 15 ביוני 2018

## הערות שוליים

שניר
The Dead Sea Scrolls Deception

**The Dead Sea Scrolls Deception** הוא ספר מאת מייקל בייג'נט  וריצ'רד לי . מטרת הספר היא לדחות את הקונצנזוס לפיו מגילות ים המלח היו פרי תנועה יהודית שולית. בעקבות התזה של רוברט אייזנמן, המחברים טוענים שהמגילות היו פרי יצירתם של קנאים יהודים שהיו חסידיו המוקדמים של ישו בראשות אחיו יעקב הצדיק.

ליי ובאייג'נט טוענים שהמגילות נשמרו במשך עשרות שנים על ידי צוות שנשלט על ידי חוקרים קתולים בהנהגתו של נזיר דומיניקני, רולאן דה וו. הם טוענים שההנחות המוקדמות של דה ווס הביאו אותם להתעלם מהראיות למוצאן הסביר מהמאה ה-1 של רבות מהמגילות, ובמקום זאת, לייחס אותן לזמן מוקדם יותר.

## ביקורת
הרשל שנקס ביקר בחריפות את הספר. חוקר המקרא הקתולי ג'וזף פיצמייר  כתב שהספר מורכב ברובו מ"דפוס של שגיאות והצהרות מוטעות".

לפי חוקרי מגילות ים המלח הספר מעלה מספר טענות שגויות, וישו והנצרות הקדומה שונים מאוד מהרעיונות והאנשים ממגילות ים המלח.

## ראו גם
* גנוסיס
* ההיסטוריות של ישו
* דם קדוש, גביע קדוש

## הערות שוליים

קטגוריה:מגילות מדבר יהודה
פבל יאקובנקו

**פבל אלכסנדרוביץ' יאקובנקו** (ברוסית: **Павел Александрович Яковенко**, באוקראינית: **Павло Олександрович Яковенко**; נולד ב-19 בדצמבר 1964) הוא כדורגלן עבר סובייטי-אוקראיני ששיחק בעמדת הקשר, וכיום מאמן כדורגל.

יאקובנקו שיחק את מרב שנותיו בקבוצת דינמו קייב, אז קבוצה בליגה הסובייטית הבכירה אך את סוף הקריירה שלו עשה בקבוצת סושו צרפתית. יאקובנקו שיחק גם בנבחרת ברית המועצות והשתתף עמה במונדיאל 1986, במהלכו הבקיע את שערו היחיד במדי הנבחרת.  את יורו 1988 ואת מונדיאל 1990 נאלץ לפספס בשל פציעות שספג במשחקי המוקדמות. 

לאחר פרישתו של יאקובנקו ממשחק פעיל עבר לאימון ואימן תחילה את קבוצת הכדורגל מטאלורג ניקופול מהליגה השנייה באוקראינה. בהמשך אימן קבוצות מהליגה הרוסית ואת הנבחרת הצעירה של אוקראינה.  

ליאקובנקו שני בנים: אולכסנדר (יליד 1987) ויורי (יליד 1993). שניהם כדורגלנים מקצועיים. אולכסנדר שיחק בקבוצות אנדרלכט וראסינג גנק מהליגה הבלגית. יורי שיחק בקבוצת אסביירג מהליגה הדנית. שניהם שיחקו בנבחרות הנערים, נוער והצעירה של אוקראינה.

## תארים
* גביע אירופה למחזיקות גביע - 1986
* אליפות ליגת העל הסובייטית -  1985, 1986, 1990
* גביע ברית המועצות - 1985, 1987, 1990

## קישורים חיצוניים

קטגוריה:כדורגלנים סובייטים
קטגוריה:כדורגלנים אוקראינים
קטגוריה:קשרי כדורגל סובייטים
קטגוריה:קשרי כדורגל אוקראינים
קטגוריה:ניקופול: כדורגלנים
קטגוריה:כדורגלני דינמו קייב
קטגוריה:כדורגלני מטאליסט חרקיב
קטגוריה:כדורגלני סושו
קטגוריה:כדורגלני נבחרת ברית המועצות
קטגוריה:כדורגלני מונדיאל 1986
קטגוריה:ספורטאים זרים בצרפת
קטגוריה:מאמני כדורגל אוקראינים
קטגוריה:מאמני קובאן קרסנודאר
קטגוריה:אוקראינים שנולדו ב-1964
מאיור (מוזיקאי)

**יובל מאירי** (נולד ב-9 בדצמבר 1998), הידוע בשם הבמה **מאיור** (או באנגלית: **Mayor**), הוא מפיק מוזיקלי ישראלי.

## ביוגרפיה
יובל מאירי נולד בתל אביב-יפו ב-9 בדצמבר 1998 למוזיקאי עופר מאירי. בשירותו הצבאי שירת בגלי צה"ל. הוא החל את פעילותו המוזיקלית בשנת 2018, כשפרסם את הסינגל הראשון "אבודה". השיר הוא הסינגל הראשון מתוך המיני-אלבום הראשון שלו, *Note1*, שיצא לאור ב-2019.

הסינגל הראשון מתוך אלבום הבכורה שלו, "ביטים על מק" בהשתתפות מיכאל מושונוב, יצא לאור במרץ 2020. באותו החודש, יצא הסינגל השני, "שני אחוז" בהשתתפות מיכאל סוויסה, שזכה למאות אלפי השמעות בסטרימינג. ב-3 באפריל 2020 יצא האלבום עצמו, "מגמגם", הכולל הופעות אורח של טדי נגוסה, סגול 59 ואמנים נוספים. בנובמבר 2020 הוציא גרסה אינסטרומנטלית לאלבום.

בספטמבר 2021 הוציא אלבום רמיקסים בשם "מפולפ", הכולל בתוכו רמיקסים לשירים של פלד, מיכאל סוויסה, כהן@מושון, טדי נגוסה ויסמין מועלם. בהמשך השנה, הפיק את אלבומו של הראפר סגול 59, "האב, הבן וראש העיר", לצד בנו של סגול, המפיק שירוטו. בדצמבר, הוציא יחד עם הראפר פאס אלבום משותף בשם "ראש העיר לפאס".

ב-9 בדצמבר 2022, יום הולדתו ה-24, הוציא את האלבום "מגמגם 2", המהווה המשך לאלבום הבכורה שלו. באלבום הופעות אורח של טדי נגוסה, כהן, מיכאל סוויסה, טל טירנגל, כליפי, רון עשהאל, דנה עדיני ועוד.

ב-24 בינואר 2024 הוציא את האיפי "פנים רבות", שבכל השירים בו מסומפל אריק איינשטיין. ב-26 באפריל הוציא את האלבום "זה הספליף!" יחד עם הראפר סלימפים. לאחר חודשיים, ב-21 ביוני, הוציא את האלבום "מאיורגוב" יחד עם המפיק ארגוב. האלבום כולל אירוחים של מיכאל סוויסה, כהן, אוחנה ועוד.

ב־2 בנובמבר 2025, מאיור הוציא את האלבום "בזמני", בו אירח את הראפר מאור בשיר "דווקא כאן", אותו הקדישו לזכרו של דניאל שיינקרמן ז"ל. אלבום זה מכיל ומבוסס על סימפולים של עוזי נבון.

## דיסקוגרפיה
### אלבומי אולפן
* 2020: מגמגם
* 2021: ראש העיר לפאס 
* 2022: מגמגם 2
* 2024: זה הספליף! 
* 2024: מאיורגוב 
* 2025: בזמני

### אלבומי רמיקס
* 2021: מפולפ

### מיני-אלבומים
* 2019: *Note1*
* 2024: פנים רבות
* 2025: אינסוף נמצא (ביחד עם יהונתן יופה)

## קישורים חיצוניים

## הערות שוליים

קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:אמנים ישראלים הידועים בשם במה
קטגוריה:ישראלים שנולדו ב-1998
טייסת 325

**טייסת 325 – לזכרו של הרצל שי קלעי** היא עמותה שהוקמה לזכרו של  - איש חיל האוויר אשר נפל במלחמת שלום הגליל בזמן חילוץ פצועים. העמותה מפעילה "טייסת סימולטורים" ב-4 בתי חולים בישראל – סימולטורים שמאפשרים לילדים חולים לעבור חוויה המדמה טיסה, בהדרכת מתנדבים.

## היסטוריה
### הקמת העמותה
רס"ן יניב קלעי נולד בשנת 1981 בבאר שבע. בגיל שבעה חודשים, בפרוץ מלחמת לבנון הראשונה, שירת אביו, רס"ר הרצל שי קלעי, כמכונאי מוטס בטייסת 123. ביומה הראשון של המלחמה, טס לחלץ נפגעים מנבטייה שבדרום לבנון. בדרך נפגע המסוק מאש מחבלים, וכל אנשי הצוות נהרגו.
קלעי התגייס גם הוא לשורות חיל האוויר. את שירותו התחיל במערך פיקוח הטיסה, וכיום הוא משרת במבק"א (מינהל בטיחות ובקרת איכות).
עם השנים יזם מספר מפעלי הנצחה וזיכרון לאביו.
[ממוזער|גזירת סרט בסימולטור בשניידר, יחד עם אלוף [עמיקם נורקין ומנהלת בית החולים שניידר ד"ר אפרת ברון-הרלב]]
בשנת 2021, ניצת אצל קלעי הרעיון לרכוש סימולטור טיסה ולהנציח דרכו את אביו.
המיזם התחיל באתר giveback לגיוס המונים, הופץ בחיל האוויר במהרה, ותוך 24 שעות בלבד הושג הסכום במלואו.
ב-19 באוגוסט 2021, לאחר כחצי שנה של עבודות תשתית, שיווק לבתי חולים, חיפוש אחר מקום מתאים ורכישת ציוד רב, הורכב הסימולטור הראשון במרכז הרפואי שניידר. מאז הוקמו 3 סימולטורים נוספים בבתי חולים אחרים ועוד ערכת סימולטור נייד.

### משמעות השם
במאמצי חיפוש השם לעמותה, עלה המספר 325. מהות המספר הייתה שמו בגימטריה של אביו של קלעי, הרצל. מאוחר יותר נתגלה שיחידה 325 הייתה היחידה הראשונה של חיל האוויר שקמה במטרה לקלוט ילדי עולים ולטפל בהם. שתי המהויות יצרו שילוב בין עשיית טוב לילדים ובין הנצחה וזיכרון.

## פעילות
### מטרות
העמותה קמה למען חיבור בלתי אמצעי בין אנשי תעופה לילדים, חינוך תעופתי חוויתי, ובתור פרויקט להנצחת הרצל שי קלעי.
כחלק מהחינוך התעופתי, העמותה שמה דגש על מתן תחושת שליטה ומסוגלות עצמית וחתירה למצוינות אצל הילדים.

### סניפים
נכון לשנת 2024, ישנם 5 סימולטורים פעילים - מרכז שניידר לרפואת ילדים בישראל, בית חולים איכילוב, בית חולים תל השומר, בית חולים הלל יפה בחדרה ועוד סימולטור נייד שעובר בערי ישראל למטרות שונות.

### המתנדבים בעמותה
[ממוזער|האלוף [עמיקם נורקין, מפקד חיל האוויר, בטייסת 325]]

העמותה מונה עשרות מתנדבים מרקעים אוויריים שונים, אוכלוסיות שונות ומנעד גילאים רחב. בצוות המדריכים ישנם טייסים, מפעילי כטמ"ם ומדריכות סימולטור, בשירות סדיר, במילואים ואף בגמלאות. חלק מהמתנדבים אף משרתים בטייסת 123 בה שירת הרצל שי קלעי.

בין המתנדבים, הגיעו לביקור מפקד חיל האוויר לשעבר, האלוף עמיקם נורקין, ומפקד בסיס פלמחים, תא"ל עומרי דור.

כלל הפעילים בעמותה - מקלעי עצמו ועד אחרון המתנדבים מבצעים את הפעילות בהתנדבות מלאה וללא שכר כלשהו.

## קישורים חיצוניים

* 
* להמריא ולהבריא: סימולטור טיסה בשניידר מאפשר לילדים חולים "לטוס" מסביב לעולם, באתר מרכז שניידר לרפואת ילדים בישראל.
* 
* 
* סימולטור הטיסה החדש של שניידר, באתר YouTube.
* לפעמים חלומות מתגשמים, באתר חיל האוויר.

## הערות שוליים

קטגוריה:חיל האוויר הישראלי
חיל האוויר
2022 12
טאינארה

**"טאינארה" דה סוזה דה סילבה** (בפורטוגזית: **Tainara de Souza da Silva**; נולדה ב-21 באפריל 1999) היא כדורגלנית ברזילאית, המשחקת בעמדת הבלמת בבאיירן מינכן מהבונדסליגה לנשים ובנבחרת ברזיל.

## קריירת מועדונים
### סאו פרנסיסקו
ב-2016 הצטרפה טאינארה לסאו פרנסיסקו  ובכך החלה את קריירת כדורגל הבוגרים.

### ויטוריה
טאינארה ביססה את קריירת כדורגל הבוגרים שלה ב-2017, כשהצטרפה למועדון ויטוריה מליגת העל הברזילאית לנשים . את העונה סיימה הקבוצה במקום ה-16 מה שהוביל לירידתה לליגה השנייה . בעונה שלאחר מכן סיימה הקבוצה במקום השני בבית ב' בסיבוב המוקדמות, ובכך העפילה לסיבוב הגמר. לצמד משחקי הגמר העפילה הקבוצה לאחר שהדיחה את אינטרנסיונאל פורטו אלגרה  בחצי הגמר. בגמר הפסידה טאינארה יחד עם קבוצתה למינאס ברזיליה . כיוון שסיימה במקום השני בדירוג הכללי, העפילה הקבוצה חזרה לליגה הראשונה.

### סנטוס
ב-2020 הצטרפה טאינארה ליריבת ויטוריה, סנטוס, איתם הגיעה למקום השני בסיבוב הגמר בליגה הברזילאית.

### פלמייראס
בעונה הבאה הצטרפה הבלמת למועדון פלמייראס  מליגת העל הברזילאית. יחד עם הקבוצה הגיעה טאינארה לגמר הליגה הברזילאית, בו הפסידה 4:1 לקוריניתיאנס  בסיכום שני המשחקים.

### בורדו
בינואר 2022 הצטרפה טאינארה למועדון בורדו  מליגת העל הצרפתית, במדיו שיחקה ב-10 משחקי ליגה. את הופעת הבכורה שלה בקבוצה ערכה ב-22 בינואר 2022, בניצחון 3:1 על קבוצת הנשים של סטאד ריימס.

### באיירן מינכן
לקראת עונת 2022/23 חתמה טאינארה במועדון באיירן מינכן מהבונדסליגה לנשים. את הופעת הבכורה שלה ערכה ב-16 בספטמבר 2022, בתיקו 0:0 נגד איינטרכט פרנקפורט. את שער הבכורה שלה בבונדסליגה כבשה ב-1 באוקטובר 2022, בניצחון 4:0 על פ.צ. קלן.

## קריירה בינלאומית
טאינארה שיחקה במדי נבחרות ברזיל בגילאי 17  ו-20 . היא שותפה בשלושה משחקים בשלב הבתים של גביע העולם לנשים עד גיל 20, שהתקיים בצרפת באוגוסט 2018.

טאינארה ערכה את הופעת הבכורה שלה במדי נבחרת ברזיל ב-18 בפברואר 2021, בניצחון 4:1 על נבחרת ארגנטינה במסגרת גביע SheBelieves. ביוני 2022 זכתה יחד עם נבחרת ברזיל בקופה אמריקה.

## הישגים ותארים
**ויטוריה**
* הליגה הברזילאית השנייה ; מקום שני: 2018

**סנטוס**
* אליפות סאו פאולו : 2020

**פלמייראס**
* אליפות סאו פאולו: 2021
* ליגת העל הברזילאית ; מקום שני: 2021

**נבחרת ברזיל**
* טורניר 4 המדינות : 2021
* קופה אמריקה: 2022

## קישורים חיצוניים

2022 12

קטגוריה:כדורגלניות ברזילאיות
קטגוריה:בלמות כדורגל
קטגוריה:כדורגלניות סנטוס
קטגוריה:כדורגלניות באיירן מינכן
קטגוריה:ברזילאים שנולדו ב-1999
פרס בחירת הקהל לשיתוף הפעולה של השנה

**[[פרס בחירת הקהל]] לשיתוף הפעולה האהוב ביותר** (באנגלית: **People's Choice Awards for Favorite Collaboration Song**) הוא פרס אמריקאי שנתי להוקרת אמנים בתעשיית הבידור לפי הצבעת הקהל. הטקס משודר מאז 1975.

פרס בחירת הקהל לשיתוף הפעולה האהוב ביותר הוא פרס אשר ניתן על ידי חברת פרוקטר & גמבל (1982-2017) ובשנת 2017 רכשה E! את זכויות השידור של הטקס, לשיר המבוצע על ידי צמד זמרים או זמרות או לחלופין להקה. תוך כדי התחשבות בהצלחותיו, בצפיותיו, בשידוריו בטלוויזיה ובביקורתיו. הפרס הוענק לראשונה בשנת 2009 לג'ורדן ספארקס וכריס בראון על שיתוף פעולם עם שירם "No Air", תחת הקטגוריה **Favorite Combined Forces (כוחות משולבים האהוב ביותר),** שנה לאחר מכן שונתה שוב השם של הפרס ל**Favorite Music Collaboration (מוזיקת שיתוף הפעולה האהובה ביותר).**

משנת 2018 הפרס שינה את שמו בשנית ל-**The Collaboration Song of 20XX (השיתוף הפעולה האהוב ביותר לשנת XXXX)**. עקב המעבר לשידור ב. נכון לשנת 2022, הזמר צ'ארלי פות' זכה בפרס בטקס האחרון עם שירו "Left and Right" יחד עם ג'ונגקוק. הראפר האמריקאי ג'יי זי נהפך לראפר הראשון אשר זוכה בפרס זה, על שירו "Run This Town" עם ריהאנה וקניה ווסט, והשיר נהפך לשיר עם מספר הגבוה ביותר של אמנים המשתתפים בשיר אחד. הזמרת הברבדית ריהאנה נהפכה לזמרת הראשונה והאמן הראשון בהיסטוריה שזכתה בפרס ולא נולדה בארצות הברית.

דוג'ה קאט ודרייק מחזיקים במספר הרב ביותר של מועמדויות בפרס זה עם 4 מועמדויות סך הכל, ומיד אחריהם עם 3 מועמדויות הזמרים ג'סטין ביבר ומייגן דה סטליון.
[ממוזער|278x278 פיקסלים|הזמר הקנדי [ג'סטין ביבר הועמד בפרס זה 3 פעמים, וזכה בפרס לשנת 2021, עם הלהיט "Stay".]]
[ממוזער|254x254 פיקסלים|הזמרת ה[ברבדוס|ברבדית ריהאנה נהפכה לזמרת הראשונה והאמן הראשון בהיסטוריה שזכתה בפרס ולא נולדה בארצות הברית, עם זכייתה בפרס עם שירתו של ג'יי זי, "Run This Town".]]

## זוכים ומועמדים

## שיאני זכיות ומועמדויות
### שיאני מועמדויות
* **4 מועמדויות:** דוג'ה קאט, דרייק
* **3 מועמדויות:** ג'סטין ביבר, ומייגן דה סטליון
* **2 מועמדויות:** דה-בייבי, ג'ק הארלו, ריהאנה, פיוצ'ר, ג'יי קול, ניקי מינאז', באד באני וג'ונגקוק

## הערות שוליים

קטגוריה:פרסי מוזיקה
קטגוריה:פרסי מוזיקת פופ
קטגוריה:פרסי מוזיקה אמריקאיים
יחסי המלדיביים–מקסיקו

**יחסי המלדיביים–מקסיקו** הם יחסי החוץ בין המלדיביים למקסיקו.

## סקירה כללית
שתי המדינות כוננו יחסים דיפלומטיים ב-15 בנובמבר 1975. הקשרים התפתחו בעיקר במסגרת פורומים רב-צדדיים. בנובמבר 2010 שלחה ממשלת האיים המלדיביים משלחת בת 28 חברים להשתתף בוועידת שינויי האקלים של האו"ם 2010 בקנקון.

## נציגויות דיפלומטיות
* המלדיביים מיוצגת במקסיקו באמצעות הנציגות הקבועה שלה ל בניו יורק, ארצות הברית.
* מקסיקו מיוצגת במלדיביים באמצעות שגרירותה בניו דלהי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
צוואת קהת

ממוזער|צוואת קהת
**צוואת קהת** הוא טקסט שנמצא בין מגילות ים המלח. כתב יד תוארך פליאוגרפית לבין 10  ל- 125 לפנה"ס. הצוואה נכתבה על מיטת הדווי של קהת, כפרידה בהמשך לדברי לוי.

קהת היה בנו השני של לוי, וחי עד גיל 133. הוא היה אבי בני קהת שמונו לשאת את ארון הברית במהלך מסעם של בני ישראל במדבר. צוואת קהת מופנית לבנו עמרם בנוגע לקדושת הכתבים וההלכות שהועברו מאבותיו. על הירושה של הספרים והחוקים שניתנו מאלוהים, שהועברו מדור לדור מנח לשם, אברהם ליצחק, יצחק ליעקב, יעקב ללוי ואחר כך לקהת.

ההשפעה העיקרית של צוואת קהת היא שזהו תיעוד טקסטואלי נוסף שחושף מידע על הכוהנים, במיוחד לוי, קהת ועמרם. התורות המודגשות ביותר בצוואה זו היא החשיבות של שימור כתבים אלו באמצעות הכהונה, וכן הימנעות מהתערבות עם גורמים חיצוניים.

## לקריאה נוספת
*צילומי מגילת צוואת קהת באתר מגילות ים המלח של רשות העתיקות
*רות ציפורי, **פירוש לשוני ומילוני של צוואת קהת וחיזיון עמרם בקומראן**, עבודה מחקרית, 2019.
*צוואת קהת בן לוי באתר גדר פרץ
## הערות שוליים

קטגוריה:מגילות מדבר יהודה
קטגוריה:יצירות יהודיות בארמית
קטגוריה:ספרי המאה ה-1 לפנה"ס
לולואה

**לולואה** (באנגלית: **Lolua**) הוא כפר המשמש כבירתו של אטול ננומאה בצפון־מערב טובאלו. נכון לשנת 2010, הכפר מונה 215 תושבים. הכפר ממוקם כ־465 קילומטרים צפונית־מערבית לבירת המדינה, פונאפוטי.

## הערות שוליים

קטגוריה:טובאלו: יישובים
אליפות ברזיל בכדורגל 2020

**אליפות ברזיל בכדורגל 2020** (בפורטוגזית:**Brasileirão Série A 2020**) הייתה הפעם ה-65 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. בגלל מגפת הקורונה המשחקים החלו ב-8 באוגוסט 2020 והסתיימו ב-25 בפברואר 2021. בגלל מגבלות שקשורות לשמירת על בריאות הציבור חלק מהמשחקים הועברו לאצטדיונים אחרים בהם היה ניתן להכניס קהל או נערכו ללא קהל כלל.

בתחרות השתתפו 20 קבוצות. בסיום העונה הקודמת לליגת המשנה הברזילאית ירדו קרוזיירו, CSA, שאפקואנסה ואוואי. במקום הקבוצות שירדו לליגה הבכירה עלו רד בול ברגנטינו, רסיפה, אתלטיקו גויאניינסה וקוריטיבה.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה.  

פלמנגו זכתה באליפות. זו הייתה הזכייה השביעית בתולדות המועדון.

קבוצות שסיימו את העונה במקומות 1–8 העפילו לגביע ליברטדורס. פלמיירס הייתה נציגה שהפעילה בעקבות זכייתה בתחרות בשנת 2020. 

בסיום העונה לליגת משנה ירדו בוטפוגו, ואסקו דה גאמה, גויאס וקוריטיבה. 

## טבלת הליגה

## שחקנים מצטיינים
* קלאודיניו (רד בול ברגנטינו) ולוצ'יאנו (סאו פאולו) שכבשו 18 שערים זכה בתואר מלך השערים.
* קלאודיניו, שחקנה של רד בול ברגנטינו זכה בפרס "כדור הזהב" לכדורגלן העונה של עיתון ספורט ברזילאי Placar. (עונה שנייה ברציפות).
* מריניו, שחקנה של סנטוס זכה בפרס Troféu Mesa Redonda לכדורגלן העונה של ערוץ טלוויזיה TV Gazeta ו-Fundação Cásper Líbero. זו הייתה הזכייה השנייה ברציפות.
* קלאודיניו, שחקנה של רד בול ברגנטינו זכה בפרס כדורגלן העונה של קונפדרציית הכדורגל הברזילאית (עונה שנייה ברציפות).

## קישורים חיצוניים
*נתונים מאתר rsssf
* נתונים מאתר zerozero
* נתונים מאתר bdfutbol
* נתונים מאתר transfermarkt

ברזיל
קטגוריה:עונות באליפות ברזיל בכדורגל
קטגוריה:2020 באמריקה הדרומית
קטגוריה:2021 בברזיל
התגבלנות

[250px|שמאל|ממוזער|[איור של גובלין מאת הצייר האנגלי ג'ון ד' באטן  (המאה ה-19)]]
**הִתְגַּבְּלְנוּת** (או **מצב גובּלין**, וגם: **גובּלין מוד**; מאנגלית: **Goblin mode**) הוא תחדיש לשוני המתאר התנהגות מפונקת, עצלנית, מרושלת או חמדנית באופן לא מתנצל, המבטאת תחושת מיאוס ודחיית נורמות חברתיות, התרסה וגועל. המילון המקוון Dictionary.com  הגדיר את המילה כביטוי סלנג המתאר התנהגות מכוונת וחסרת בושה, הנכנעת ומתמכרת להרגלים ופעילויות שמתעלמים מנורמות וציפיות חברתיות. המילה נבחרה בהצבעה ציבורית להיות מילת השנה של מילון אוקספורד לשנת 2022.

מקור ההשראה לתיאור התנהגות מתגבלנת, הוא דימוי של גובלינים מיתולוגיים קדומים כיצורים קטנים, שובבים, מכוערים ומלוכלכים שוכני-מערות. בסיפורים מתקופת התפתחות העיור באירופה במאות ה-15 וה-16, הגובלינים שוכנים בבתים, מעדיפים להישאר בביתם, דוחים ומגעילים, ולעשות מעשי קונדס.

## התפתחות ופופולריות
הביטוי האנגלי מוכר בהקשרים שונים עוד משנת 2009, באתרי אינטרנט כגון טאמבלר ומילון הסלנג Urban Dictionary, אך הפך לויראלי באינטרנט אחרי שב-15 בפברואר 2022 צייץ משתמש טוויטר ידיעה חדשותית שאליה הוצמדה באמצעות תוכנת פוטושופ כותרת מדומה על דברים שאמרה כביכול השחקנית-דוגמנית ג'וליה פוקס  בעקבות פרידתה מהראפר קניה וסט: . זמן-מה אחרי פרסום זה, שיתף משתמש טוויטר אחר באתר רדיט תמונה של גובלין, בצירוף הכותרת: . בעקבות ריבוי ניסיונות אחזור של גולשי אינטרנט, הבהירה ג'וליה פוקס שהיא מעולם לא השתמשה בביטוי.

דייב מקנאמי, המגדיר את עצמו "גובלין בחיים האמיתיים", הסביר שמצב גובלין איננו קבוע, אלא מצב רגשי שניתן להיכנס אליו ולצאת ממנו. מקנאמי הסביר ש"התגבלנות פירושה להתעורר בשעה שתיים לפנות בוקר ולדשדש למטבח בלי ללבוש דבר זולת חולצת טי ארוכה, כדי להכין חטיף מוזר כגון גבינה מותכת או קרקרים. זה העדר מוחלט של אסתטיקה, כי מה אכפת לגובלין מייצוגיות?" באפריל 2022 פרסם איש העסקים אילון מאסק מם שנמחק לאחר מעשה, בנוגע לרכישת טוויטר, ובו נכתב: . בהתייחסו לדברי מאסק, כתב סקוט רוזנברג באתר "אקסיוס" שככל הנראה, התגבלנות פירושה "לא אכפת לי עוד מה חושבים על איך אני נראה ומה אני אומר", וכוונתו של מאסק הייתה "אל תשימו אלי לב. רק התלוצצתי איתכם".

במדיה החברתית נפוצו שימושים במושג בצירוף תמונות של בעלי חיים המתנהגים בפראות, ותמונות סלפי לא-מחמיאות במכוון. בהודעה לעיתונות מטעם מערכת מילון אוקספורד, יוחסה הפופולריות של המילה לחודשים שאחרי הקלת מגבלות מגפת הקורונה. בני אדם במדינות רבות התרגלו לאורח חיים שהוכתב על ידי אינסטינקטים בסיסיים שאפשרו להם לזנוח נורמות יסוד חברתיות, ולכן התקשו לחזור לשגרת החיים שקדמה להטלת המגבלות. העייפות עקב מגפה מתמשכת ואירועים כאוטיים שהחריפו, גרמה לבני אדם לחוש שהשיטה רימתה אותם. קאספר גראת'וול, נשיא "Oxford Languages", מפיקת מילוני אוקספורד, אמר על כך: .

## ראו גם
* תופעת אינטרנט
* קוטג'קור

## קישורים חיצוניים
*  
*  

## הערות שוליים

קטגוריה:סלנג
קטגוריה:תופעות אינטרנט
קטגוריה:תרבות אינטרנט
בלאק ג'ק (סוס)

**בלאק ג'ק** (באנגלית: **Black Jack**) היה סוס מעורב (בין גזע מורגן  לגזע סוס הקווטר), אשר שירת במחלקת הרוכבים והסוסים של גדוד החי"ר השלישי של ארצות הברית (המשמר הישן). הוא נקרא לכבודו של גנרל הצבאות ג'ון פרשינג, הוא שימש כסוס ללא רוכב  ביותר מ-1,000 הלוויות מלאות של הכוחות המזוינים (AFFHF), שרובם היו בבית הקברות הלאומי ארלינגטון. עם מגפיים הפוכים בארכוף, הוא היה סמל של מנהיג שנפל.

## חיים מוקדמים
בלאק ג'ק נולד ב-19 בינואר 1947, והגיע לפורט מאייר מתחנת הרכבת הפרשים בפורט רינו, אוקלהומה, ב-22 בנובמבר 1952.

בלאק ג'ק היה האחרון מבין הסוסים שמותגו במותג האמריקאי של הצבא (בכתף שמאל) ובמספר הסידורי של הצבא שלו 2V56 (בצד שמאל של צווארו).

## קריירה
בלאק ג'ק שירת קריירה צבאית ארוכה ומכובדת.
בין היתר, השתתף בארבע הלוויות ממלכתיות:
* נשיאי ארצות הברית:
** ג'ון פ. קנדי (1963)
** הרברט הובר (1964)
** לינדון ב. ג'ונסון (1973)
* גנרל חמישה כוכבים:
** דאגלס מקארתור (1964)

## מוות וקבורה
בלק ג'ק מת לאחר קריירה צבאית של 29 שנים, ב-6 בפברואר 1976. גופתו נשרפה, ושרידיו הובאו למנוחות בחלקה בפורט מאייר, וירג'יניה, בשדה סאמרול; מקום המנוחה האחרון שלו נמצא 200 רגל (60 מ) מצפון-מזרח לדגל בפינה הדרומית-מזרחית של מגרש המצעדים. הוא אחד מארבעת הסוסים בהיסטוריה של ארצות הברית שנקברו בהלוויה צבאית, האחרים הם צ'יף, סמלת רקלס וקומנצ'י.

## הערות שוליים

קטגוריה:סוסים מפורסמים
קטגוריה:בעלי חיים בשירות צבאי ומשטרתי
קטגוריה:ארצות הברית: בעלי חיים מפורסמים